CELEX: 62020TN0619
Language: et
Date: 2020-10-05 00:00:00
Title: Kohtuasi T-619/20: 5. oktoobril 2020 esitatud hagi – FJ jt versus Euroopa välisteenistus

14.12.2020   
            
            
               ET
            
            
               Euroopa Liidu Teataja
            
            
               C 433/60
            
         
      5. oktoobril 2020 esitatud hagi – FJ jt versus Euroopa välisteenistus
      (Kohtuasi T-619/20)
      (2020/C 433/74)
      Kohtumenetluse keel: prantsuse
      
         Pooled
      
      
         Hageja: FJ ja ülejäänud viis hagejat (esindaja: advokaat J.-N. Louis)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tühistada hagejate 2019. aasta detsembrikuu palgatõend osas, milles esimest korda kohaldati uusi paranduskoefitsiente tagasiulatuvalt alates 1. aprillist 2019 ja 1. juulist 2019;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagejad väidavad hagi põhjendamiseks, et on rikutud Euroopa Liidu personalieeskirjade (edaspidi „personalieeskirjad“) artikleid 64 ja 65, võrdse kohtlemise põhimõtet samaväärse ostujõu osas ning tehtud ilmne hindamisviga.
      Hagejad leiavad, et määramaks kindlaks väljaspool liitu teenistuses olevate hagejate töötasule kohaldatav paranduskoefitsient, peab EUROSTAT koguma konkreetselt nende teenistuskohta käivaid andmeid vastavalt personalieeskirjade artiklite 64 ja 65 rakenduseeskirjadele, mis on sätestatud personalieeskirjade XI lisas.
      Nad väidavad lisaks, et EUROSTATi, OCDE ja ÜRO rahvusvahelises koostöölepingus määratud koefitsiendid on 2018. aasta jaanuari ja 2019. aasta jaanuari vahelisel ajal kukkunud 239,7 eurolt 94 eurole, samas kui ÜRO töötajate töötasule kohaldatud koefitsiente samal perioodil suurendati, et võtta arvesse inflatsiooni. Kongo frangi väärtus langes 2017. aastal võrreldes USA dollari ja euroga märkimisväärselt ja millele lisandus kõrge inflatsioon, tuues kaasa suure hinnatõusu USA dollarites IMFi analüüside põhjal.
      Hagejate hinnangul ei ole kostja selgitanud, kuidas võtavad kohaldatud paranduskoefitsiendid neid olulisi asjaolusid arvesse.